
Andrei Doboș 
Inevitabil 


casa de pariuri literare 


Născut pe 6 august 1984 în Turda. Studiază Litere la Cluj, iar în timpul studen- 
tiei este redactor al revistei Echinox. 


Debut editorial cu volumul de versuri mănăștur story (Editura Vinea, 2007 — 
premiul „Iustin Panta“ pentru debut, 2008). 


În 2009 îi apare carnetul Apă tulbure, antifoane etc. (Biblioteca de poezie). 


Este membru al clubului de lectură „Nepotu” lui Thoreau“ şi al clubliterar.com. 

How do you know but evry Bird that cuts the airy way, 
Is an immense world of delight, closd by your senses five ? 
WILLIAM BLAKE 


x 


De dimineață plouase, dar atunci, trecut cu putin de orele prinzului, se 
inseninase și un soare dulceag începu să lumineze. Întins in pat, dupa su- 
perba ciorbă de păstăi, citeam De rerum... Pe neaşteptate, cerul se întunecă 
şi o străfulgerare de lumină albă, cum nu mai văzusem pînă atunci, izbucni 
prin fereastra deschisă. Pentru moment, am rămas paralizat în pat. Mi se 
pare c-am auzit-o, ca prin vis, pe maică-mea urlînd în camera de jos şi, în 
acelaşi timp, mi-am simţit inima sfişiată. Se întîmpla într-o vineri. 


În viltoare 
E 


Muzică, vaiet, haine groase, 
haine lejere, ploaie, ceață 

densă 

cît să poți respira — 

lumina care se opreşte pe vîrfuri, 
în cocosii caselor si 

de-a dreptul în rîu — 


Toate încep în refugiu. 
E filtrul prin care 
trece mișcarea spre spațiu: 


lucrează - ușor din pămînt 
pe deasupra copacilor 

în tufiş umbros - pînză se ţese - 
Plimbare. 

Auzul sperios. 

Fata cu rotweiller. 

Cearta ciorilor. 
Codobatură - vapor de mil. 
Alergătură - 

oameni apar de nicăieri 

în iarbă. 

Băieții cu fier vechi. 

Mașini în alpha wave 

toate — cite una 

şi deodată - 


Bate din aripi deasupra - tinguie în spate - 
ecou al curţii — cîinele latra 

îl las să mă miroasă: si fantoma apare, 

noi ştim pentru cine vine. 

Iarbă verde păpădii 

în floare. 

Furnal: mustele nu s-au trezit 
doar tintarii 

jos in spirale. 


Fără control: fără somn : fără recunoaștere. 
Și refugiul 

a venit acolo unde eram 

în luncă printre ciori - rîul umflat de ploaie. 
Pînă aici m-a dus de mina: aici plonjez: 


Azur în cavitate 

lumina intensă a rochiei — 
mișcarea asta, 

mult i-a trebuit pînă aici. 
Obiectele 

toate — cîte unul 

şi apoi deodată. 

Ne oprim 

lîngă ei: 


vrabie - șoarece gras prin aer 
cuiburi vii pe virfuri 

în tufiş - pînză groasă - 
vapori, soare 

şi condens. 


Cu atenţie: continuu: fara exhibitie. 
așa cunosc: 

În curte steag. 

Din acoperiş. 

Din ramele albe ale ferestrei. 
Încuietorile : 


Copacul batrin se desface 
chiar în mijloc. 

Înainte de-a se ridica aburii 

pe cărarea ascunsă în smircuri. 
În deschidere. 

În pilcul de tei. 

Apă adîncă. 

Soarele roșu 

în spatele trunchiurilor 

încă pulseaza — 


şi doar dulcele chip 
dulcele chip peste tot. 
Seară limpede 
dimineață limpede 
Mina face 

gura vorbește 
urechea aude — 
Biciclete în stradă. 
Întuneric în lume - 
Bondari și tăuni. 
Persistent: continuu : continuu și tăcut. 


II. 


Doi bărbaţi au dat copilul pe linghispir, 
acuma, amindoi atenţi 

în poziția piticului 

îi suflă nasul, îi 

aranjează gulerul. 


Zăpada s-a topit, parcul 
e mlăștinos si pustiu. 


Să spun copacilor 
vechi prieteni - și-n 
spaţiu vast. 


Cerul senin, 
vînt cald 

cînd rece, 
lanțurile hintei 
sclipesc la soare. 


Am venit să mă odihnesc, 
dar am uitat odihna ce-i, 
un șanț nu prea adînc 

în care-au tras cu grebla 
frunze. Urme 

de bocanci, de roata 
bicicletei pe noroiul negru - 
şi-mi amintesc că prin 
septembrie doi neni mi-au 
spus — pămîntul ăsta 

nu e bun la flori. 


Ah, ciorile — s-a 
înserat şi luna 

se vede mult mai clar 
acum - e albă - ah, 


ciorile, cum cîntă ele 
(sau ce fac) de-atita 
vreme pe oriunde mă 
duc şi încă sunetul 
ăsta nu e vechi deloc 

| - Oare dulăul isi 

| drege vocea cînd latră 
ca să para mai matur? — 


Băieţii cu bebelușul 
n-au plecat, unul 

îl ţine pe genunchi 
să-şi tragă sufletul. 
Au venit în schimb 
ţiganii cu căruțul: 
Ce fac. les pescari 
dar sînt 

silentiosi, 


Ciorile s-au potolit 

| pentru moment. Pentru 
moment, banca pe care 
stau e rece. 

Mă cheamă picii 

să le arunc mingea în 
teren. Ce fac. Luna 

e albă şi umbrele 
zborului în sus pe tulpini. 


III. 


Cîteva bătăi din aripi 

în spatele casei 

la urzicile înalte si batrine 
la straturile de pinza, 
pina-n Cenuser 

cu ramuri mici si strimbe 


Pin, zada, brad, molid— 

nu-i ăsta !— 

încerc să recunosc coniferul din fața geamului 
desi nu cred să fi văzut vreodată 


plăcerea mitei: 
două ciocănitori cu ciugulitul de insecte pe crengi, 
alte două ciori deasupra 


O batrinica-ochelari 
din spatele perdelei 
mă observă. 


Lumina vinetie 

si norii grei in franjuri 
semn ca urmeaza 
terapie, absolut 
terapie. 


Grija din care bati 

pina acolo la fir 

şi tremură linul 

apelor de toamnă 
Pisica s-a ascuns în casă 
vîntul a venit 

şi s-a stins. 

Omul a trecut pe cărare 
milul s-a tras înapoi 


| a vibrat printre buruieni 
a serpuit pînă departe - 


pe bicicletă, printre copaci 

o femeie-n alb negru pedalează, 
jucăria unui cîine 

sub un nuc. Vîntul 

o mişcă de colo-colo. 
Adolescente 


în cămăși albe ; 
pe snurul bine întins 


haine la uscat 

şi nu poți sti p 

cînd se întîmplă din nou 
şi din nou. 


O fetiță trece strada pînă îi pierd urma. 
Cîteva mămici atente 

îşi ceartă băieții. 

Tocuri pe trotuar. 

Clopotele cheamă la utrenie. 

IV. 


Pe dig 

la rîul liniștit 

două rate se apropie 
copii dau cu pietre 
fac barcute. 

Sub peliculă 

textile 

înfipte în moloz 
bolovani 

pungi albe 

flutură sub valuri. Fontă 
resturi de beton. 
Umbra deasă, 
pilpiiri 

cind catelul doamnei 
te amușină la spate. 
O matura 

fara coada, 

o doză de bere 

tulei de porumb 

si tigara pe care tocmai am aruncat-o. 


Pustii sînt ascunși in tufis 
fumeaza. Trenul de patru jumate, 
o bluza rosie, reflectie intensa 
dintr-o cladire inalta si departata. 


Apoi sirme, butuci 
şi frunze — 

Apă Aer 

la benzinărie. 


Tiruri zguduie linia de tramvai 
In gropi - fata cu sacoşă 
aşteaptă. 


Văd doar 

capetele cum se plimbă 

pe după gardul viu. 

S-a făcut tîrziu, 

mașinile au aprins 

farurile, un bărbat 

înalt cu o plasă 

în mînă s-a săturat de așteptat 
tramvaiul, 

o fată în urma 

celeilalte. Una 

dintre ele tunsă scurt 

cu fis subţire. Sunetul; 
camionul ae 

cu fier vechi — gresie faianță 
sanitare. Dintr-odată 

pe cer 

avioane cu reacție — 

poliţişti ce-și fac tura de seară. 

Auriu 


Seara la sfirşitul unei săptămîni ploioase 

Pisici, oameni agale prin curți, snurul flutură 

Balans pe frunzele uriaşe stropii încă nu s-au uscat, pe cabluri topaie 
Vrăbii alte vrabii ticlenii sînt în solfegiu în curbură 

Auriu se usucă păianjenii tes pisicile cerșesc atenția 

În cele două emisfere tiglele au roșu intens alb intens uzina dezafectată 
Prin curte oamenii îşi fac treaba cu grijă 

Cu intensitate pînza mereu dinspre extremități spre centru spre bulbul 
alb 

Intens cu toate cele opt picioare 

Pina la capăt păianjenul te va proteja 

Snurul flutură în vînt o vibraţie în nori vata de zahăr 

În spaţiu ce se suprapune seara la sfîrșitul unei săptămîni ploioase 
Cînd vine seara odată cu vîntul rece printre brazii din deal în jos 

Nu e vis somn intens balans pe frunze ochi dulci. 


x 


Orbul din ce in ce mai adinc oarecum mai aproape 

Fosnetul celor ce-au fost si putin, însă numai putin, mai sînt 
Cit să-şi agate cirligele de pereți, cît să-și prindă ventuzele pe 
Stratul de igrasie. (Un suvoi se duce mai departe 

O felină cu blana lungă își trece laba prin valuri 

De cîteva ori apoi tresare ca şi cum ar fi trăit un pericol închipuit 
Suvoiul curge mai departe ce auzi ce vezi 

O creatură cu urechi lungi scoate capul din scorbură 

O pasăre uriașă zboară și ţipă scurt pe deasupra 

Copacii înalți și bătrîni un peste sare din apă stropeste departe 
Din ce în ce mai adînc oarecum mai aproape 

Ceaţa miroase a fum pămîntul de sub picioare nesigur) 

Ochii care privesc nu se pot identifica 

Gurile mute intră în trunchiuri 


Coada 


De cum închizi și deschizi ochii 
capul tigrului, cu mustatile lui lungi, cu botul lui umed 
umple de tot încăperea. Gongpe sub 
tinichele și alămuri sub ploaie. 
Andrei deghizat în pisică 

a speriat pisica, 

a speriat copiii care se jucau în curte. 
Ochii lui n-au văzut pentru că n-au fost ochii lui. 
E puiul ce tocmai a fost fătat. 
Hrooom, Hroom, bine că 

musculite și tintari 

bine că relații. 

Doi se dezbracă, doi lucrează 

unul cu altul. Doi se hrănesc, 

dar numai unul în somn profund 
continuă joaca asta 

care tine de milenii. 

Dacă nu vine spontan 

de ce mai vine 

la cine mai vine umed pe gherute 
urme pe internit, seara 

cu furtună dimineața cu furtună 
muzica e vacs 

doar pulsul a rămas 

pulsul e vacs 

doar sora a rămas, albastru intens 
sora ghidează 

oricît de frumoasă 

sora e vacs 

de aceea Andrei în ea se deghizează. 


X 


Capete, cutii de rezonanță - 
probabil ultimele zgomote 

de fond, 

ce-ţi trec pe la urechi 

şi te apasă 

uşor pe lob - 

o mică adiere, 

poate cu fusta 

poate cu ochii ce de azi-noapte 
strălucesc din cînd în cînd - 


doar printre degete 

mai suiera 

cînd faci cu mîna din fotografii 
- de la o vreme tot mai stranii 
tot mai acaparatoare — 


nu intră nimic 

nu iese 

nimic 

nu vine nimic 

nu pleacă 

nimic — prostii să susure 
in vint povestea, 

si un mototol 

de hîrtie se va mișca fluș flus 
de colo colo 

pina tirziu. 

x 


Îmbufnat în liniște sub lumina stelelor 

pe acoperiş — 

zumzăie ușor aparatul de aer condiționat, 
scara se termină într-o grădină puțin neglijată. 


Spre vest, neted, si zidul lanțului muntos în depărtare. 


Sînt sobru cînd stelele se ivesc. 
Crucea Sudului — 
aerul ăsta proaspăt. 


Peisaje 


Clopotul bate 

ies batrineii afară din casă. 

Cineva stă liniștit 

pentru că altcineva e agitat. 

Cineva e deştept pentru că altul e prost. 
Și tot aga. Pînă la urmă 

o bătrănică schimbă bani la chioșc. 
Prin parcuri e plin. Răcoarea 

şi siguranța că ei sînt bătrîni. 
Batrini și tineri. Toţi vociferează. 

O cioară ciriie din inalturi. 

Musca munceşte pe frunza de arțar. 
În prezența mea. 


Lumea e o bolboroseală, se spune pe 
malul lacului sărat. 

Tolănită la soare pe treptele de lemn 
i se închid, treptat, ochii. 

Floră marină în inima podișului 
Bulgări de pămînt sărat şi copii 
cocotati pe verdeață, sus în deal. 

Un vortex imperceptibil — satul 
aluneca. Bronz. Coloape. Porcuti. 
Lisite și plaje din loc in loc. 

Unde e soarele roșu acolo e Cluj. 
Cluj din nămol sărat - Face bine 

la ceva. 

Din Matiz Lufthansa 

aterizează, ea vine 

şi ea se aşază la loc. 


Trec pe dig, în drum spre muncă, 

foarte puţină lume e cu adevărat matinală. 
Stîrnesc praful, un pescar buimac de somn 
își instalează cu insistență sculele. 

Clădiri mai înalte încep 

să reflecte lumina roșie a primului soare. 
Din mărăciniş un cîine iese 

şi cască prelung. Mizeria îi este încă 

uscată pe blană - curentul ma izbeşte 

din spate - trenul tocmai traversează 
podul. Acolo unde 

puietul de clean făcuse pătură 

acum doar pietre pe jumătate strălucitoare 
şi volbura minata de valuri spre umbră. 
Mă dor picioarele. 

Mă bucur cînd știu | 

că mulți oameni dorm. 

Somnul fără vise de la ora 6. 

Iarbă de rîu - junglă de brusturi - 

rate lipite de mal - 

Număr și trec, 

neonul bate de jos 

luna bate de sus 

nucile abia se disting de frunze. 
Vita s-a extins pînă la cabluri, un puiet 
trage separat, dar asta numai de-aproape. 
E noapte, pe boltă o pinza subțire 
de lumină. Un vijiit constant 

prin beznă, dinspre oraș 

fluturi alburii, batriniciosi 
plutesc in deriva. 

Pe picioare, primele blinde - 

o amintire falsă 

falsă alarmă de furtună. 

Număr şi trec, ea intră în cameră 
închide usa, apropie ferestrele, 

se așază în pat, 

eu las 

şi las mai departe. 


Am văzut puii zbatindu-se pentru hrană, 
blanita lor e moale, ghearele mici şi ascuţite. 
Lapte si zeamă de orez în seringa 

cîte două deodată, lichidul gros 

se prelinge pe barbie în valuri, colții 
prădătorilor mici, ochii prădătorilor mici strălucesc; 
Ce este acolo mai mult decît viata - 

am intrat in intunericul pur unde 

insecte de toate marimile zboara, misuna, 
se catara ; 

Roiesc în imensitatea asta, înăuntru 

si afară la fel - Un vînt cald 

în forță scutură plasa, dar el se mișcă 

numai puţin, se face ghem și imită 
păianjenul mort; 

Roiesc în întuneric și vuietul lor 

este vuietul întunericului ; 

O lume de praf bătătorit, 

miros iute de urină si 

excremente uscate. 

Urma pe care o lasă oboseala 

e un caus in tina. 

Pojghite 


Daca ai vreun nuc batrin pe-aproape 

iti intra veverite si pasari in apartament. 

Se stie, omul 

luptă cu dușmanii. 

Păianjen pe oglinda din baie, 

şobolanul roade ţevile - 

dar nici soricelul - vehicolul nostru 

nu-i scump la vedere. 

Plouă de nu se mai oprește - luna, 

luna iulie, luna septembrie, totuna. 

Există cîini soricari, urs furnicar, 

însă pisica nu e şoricară. . 
Pe stradă, un pocăit de nouăzeci de ani ridică tonul. 
Pustii pe biciclete în delir, 

El nu ştie că ei sînt ochii Domnului. 


Nici nu îndrăzneşte 

să se uite. Cum se 

întunecă mai devreme 

iar mama-i îndeasă derbedeului 
căciula pe cap. Între sprîncene 
un foc mocnit, un reflex întîrziat 
al mușchilor - și poate de aici 
fetița apare îngrijorată 

şi întreabă cît e ceasul 

(se scuză 

sau se ascunde 

în fața instanțelor) 


Ce ştiu eu - 

locul de joacă golit, el 
girbovit, între copaci 
cu spatele la soare. 

Soare de podiş, frig și chiciură. 
Termin plimbarea și-n fata cabanei 
un animal negru stă la scărmănat. 
Copilele încă ascultă muzică în pat. 
Soare de podiş, imensă lanternă 
prin curți înghețate e Te așteptăm 
să dezmortesti căţeii. Latratul lor 
spart, 

cu bocancul in pojghita. 


Bloc funinginit animale subterane 

noroaie în zăpadă lemne stivuite pentru foc în magazie - 
A spus o profesoară veți vedea ce se va alege de ei; 

în douăzeci de ani de acum amintiti-va. 

Prezenta 


Avind in vedere 

dimensiunile, pot 

să ramin aici, sau acolo 

din punctul acesta de vedere 
nu face nici o diferenta 

dar inca 

face diferenta. 

Din punctul acesta de vedere 
punctul de vedere 

trece 

sau comuteaza 

si dedublarea intra in colaps 
COLAPS ? 

dar pe jaluzele prin praful subțire 
soare cenușiu ninsoare molcomă 
o oarecare nostalgie 

oameni care tastează grijuliu 
vorbesc între ei şi cu mine 

$I CU MINE? 

Sigur, şi cu mine 

dar asta nu face nici o diferență 
sau poate face o cît de mică diferență 
o cît de mică implozie 

în ceea ce este 

dar ce este 

nu este nimic 

omul vorbește despre 
PREZENT 

be here now 

be here now 

tacane în cap 

dar uşor 

capul balon 

nu ştie chiar atîtea. 


Territoire foncé 


Pina la zece toate urmele 
de ploaie se usucă. Vint-pai 
prin tufe de forsythia ; 
soare: mai aproape 
pipăitul, 

umbrele plopilor 

calciu instabil 

în scoarța crăpată, 
paienjenis 
căldură-necată 

în vapori. Filtre 

de ţigară grămădite 

în balta de ploaie, cafea dulce, 
suc 

am renunțat 

la investigații, cînd 

încă se rotea 

din inerție 

furnici colectoare 

ce răspîndesc locul hranei 
în Teritoriu 

Myrmica rubra 

sete 

foc 

hrană, crustă: 

„hrană, în petecul de dril 
pată de iarbă, 
miriapodul pufos 

într-o clipită 

după nori 

pauza usucă 

şterge, radiază. 


< 

În staţie 


Ceva mai încolo se așază 

un cuplu golit de viata, 

vrăbii caută firimituri 

în crăpăturile betonului 

se pare 

că foamea nu atinge astăzi 

pe nimeni. Doamne uscative 
foarte în vîrstă 

ies de la biserică. [ Știu 

că asta este o zi ploioasă de vară 
dar nu ştiu unde sînt eu ] 

în paharele de expresso 

care se golesc repede, în scrumul 
bătătorit din tăieturile 

mesei 

tensiunea din braţele încovoiate 
sau gîndul la pace şi inteligență; 
genţi negre 

sacouri negre 

un post de poliție - după 
spălatul pe dinţi. Vad 

unghii crescute prea mult 
papucii uzi și plini de neroi - 
povestea unui om care merge acasă 
aşteaptă autobuzul 

se gîndeşte la cum va fi 

totul, din cînd în cînd 

întrerupe cu ce a fost, 

peste cascada luminoasă 

ziua ploioasă de vară 

intră tăcut 

şi de netăgăduit 

vîntul rece 


cu stropi 
este tot ce rămîne. 


x 


Dereglarea is here to stay 
gindesti intorcind fila 
cu povesti zodiacale. 
Te simti infundat 

in optiunile tale 

si gituit 

de viata 

te ridici de pe scaun, 
te duci la fereastra. 
Vreme mohorita 
vreme mohorită este 
stă să ningă 

să facă ceva. 

Nu contează š 
spui stop şi priveşti. 

Ar merge un rom | 
sau un ceai de ghimbir. 
Ceva cu aburi 

să facă femeia. 

Femeia nu-i. 

Pînă mîine 

o să te-mbolnavesti, 

şi femeia 

şi toată lumea 

o să rida de tine. 

Hidra 


Nu știu dacă am văzut-o 
in smircurile înghețate 
nu stiu daca am atins cu piciorul 
pielita alunecoasa a apei. 
Imbuibatul 

poate s-o duca oricit 

in scorburile de avarie 
in scorburile vii 

pina sfrijeste. 

Doar norii 

cresc ca aluatul 

şi nu-s cu mult mai sus 


de prunii si perii care-au zgribulit. 


Nu-s cu mult mai sus de cap 
doar cîteva palme 

cîțiva centimetri din negura 
lăsată. 

Apă tulbure, antifoane etc. 


Ea scoate din buzunar o sticluta cu rom. 
Păsările cerului se adună în stol si se răsfiră, 
iar gindurile-si caută căldura 

ca să se-ntărească. 


M-am uitat în jur 

şi nu mi-am dat seama unde sînt. 
Am văzut un cîine trecînd 

prin fata mea cu blana roasă. 


Am privit prin fereastră 
cerul din spatele casei 
norii umflati de vînt - 


Tie ţi-e ușor să vorbesti și pe urmă 

scoate din buzunar o sticluta cu rom 

o pune pe noptieră se așază în pat şi adoarme 
cască și adoarme. 


Mă scufund mă îndrept către alții 
pe care-i ştiu si ei mă știu 
şi-o să-mi fie foarte, foarte apropiați. 


x 


Micuto, tu te agiti 

şi-ţi calculezi fiecare gest 

în oglindă, 

marea te-a slăbit 

şi te-a bronzat 

iar din lecturile tale nocturne 
s-a ales praful 


Din vorbăria interminabilă 
susur în urechile baieteilor 


un fel de prevestire neterminată, 

un cadru de la înălțime 

în care te vezi intrind pe strada pasteur 
ezitind, într-un anotimp asemănător cu iarna, 
între statuile savanților 

şi bălăriile pedante 


tu, către tine, micuto 
te-apropii de sus 
şi te scufunzi în fum. 


x 


Sintem in aer liber, sintem pe cimpul de lupta 
peisaj cu magazine de haine 

trotuar cu scrumiere și flori. 

Ea a sosit din întîmplare 

să fumeze cu noi 

blugi negri pantofi roşii 

ca să o ţinem minte mai bine. 
Zimbeste putin, 

noi ne trezim luati prin surprindere 

de curenții mașinilor 

şi de bucuria ciudată care creşte în noi. 


x 


Ti-ai ascuns fata in par 

si-ai spus ceva ininteligibil. 

Eu dadeam cu 

cavourile poetilor maghiari 
despre cum o să intrăm 

pînă la urmă acolo. 

Banca era-ntreagă, 

în faţa noastră 

rămăşiţe dintr-un sarcofag roman. 
M-am lăsat pe spate, 

am dat cu piciorul unei pietre 

ce s-a rostogolit pe scări multă vreme. 
Vezi, soarele abia intră 

printre copaci, te-ai gîndit 

şi-ai aşteptat puţin să vezi 

dacă te-aud. 


x 


Bene Gesserit, totul 

se invirte-n jurul tau. 
Am un vis 

insa cu toate astea stiu 
locul real al corpurilor - 
caldura lor ce inca 
ajunge pina la mine. 


Traim in mici capsule presurizate 
Gesserit, noi şi toată lumea noastră 
într-un vîrf de ac. 

Ceilalți au dezertat demult 

abia li se mai vede urma - 

o dira incandescentă. 

Și pădurile-au crescut, Gesserit, 
dinspre ele vin lucruri 

despre care n-aș fi vrut niciodată să aud. 


Soarele-i slab 

trece 

peste brazii giganți 
peste fagii 

unde se catara hameiul. 
Şi-i frig, Gesserit 

văd cîte puţin lumea 
cum se-nvirte 

şi se strînge-n jurul tău. 


x 


Prietenul meu Vali, l-am văzut ieri, era obosit. 
Prietena mea stă acum în cameră, e obosită. 

Olga mi-a trimis aseară poze vechi, de pe Petuniei. 
Eram tînăr și cret. 


Multe badoage pe masa căminului - cutii cu sare, conserve desfăcute. 


Ulei. Peste tot ulei. 

Prinsese floare. 

Azi eu prind floare. În fotoliul închiriat 
stau nemișcat și lumea-mi stă la picioare; 
Mucegaiul creşte verzuliu, alb și opac. 

x 


Îmi doresc să pipăi o femeie din zodia Pestilor 

să o privesc direct în ochi și să o pipăi - 

şi-un ocean de jenă și iritare să se reverse peste noi. 
Vreau să-mi frec nasul de părul ei 

să o ating cu nasul 

să-i simt scalpul subţire sensibil 

umed contrariat. 


x 


Febra, Mariuse, lisite 

bat sperioase din aripi; 

bucuriile vin cu duiumul 

praf zboara de pe ciment, poti sa fugi 
în casă - olma 

bate din aripi pe terasa 


Febra, Mariuse, porumbei de pe cămin 
- nu contează că plouă - 

aroma ouălor prăjite în unt 

ploaia pe catran 

ieşi pe usa, cu domnul în buzunar 
sfarimat între degete, în viata 

de apoi o singură mască. 

x 


Aici unde esti. 

Spune-i mamei tale că ai ajuns. 
Chiar pe scaun, în cameră; 
cerul înnorat, fereastra. 

x 


N-ai de ce te agata, 

racoare, lucruri ale pamintului. 

Se apropie ploaia. O creanga uscata 
s-a prabusit cu bufnitura. 

Vine furtuna 

capusa se chinuie în piele, 

sălcii pitice abia rabdă vintul. 

x 


Aproape s-a întunecat, fulgera - 
tusesc 

de la parul de pisica. 

Nu am unde pune capul. 
Presiune atmosferica ! 

Doar aici — respir - greu 

de la țigări 

de la părul de pisică. 

Mai bat o ţigară. Îi mişc piciorul. 
Atita tot. 


x 


Să se ducă să vada, cuminte albina de balegă 
titiie pe geam. 

În Țările Reci isi beau ceaiul cu unt și sare. 
Noi îl bem un pic viscos 

cu bule. 

Pen Ts’ao Ching si Ch'a Ching 

mlădie zile. Mă fac atent 

la numeroasele şcoli 

numeroase vrabiute de-afară. 

x 


Făcusem baie ; mama îmi unge blindele cu cremă. 
Luna. Prin ferestre deschise 

aer de vara, 

insecte. 


X 


La rîul cetos trec oameni pe pod. 
Crang ! Crang! 

Crang! 

Plonjează rate în apa calduta, şi ea, 
şi ea. 

Se-mprastie ceața, din auzite 

cum bat aripi pe corpul bondoc 
şi-n valuri. 

X 


Presiunea experienței. 

Roboții din pachete de țigări, 
roboții din plastic și fontă; 
Tritonii înoată în borcan 

sub soarele fierbinte. 

Tot atîta vreme cîtă mi-a luat mie să văd 
că nu exist. Actul 

I Ninge în forță, 

ciorile zboară jos, 

proprietarul dă la o parte zăpada 
cu lopata. 


x 


Cind ma intilnesc cu oameni trebuie sa fiu atent 
să nu le preiau risul, gesturile si dispoziția. 

Rar ma pot abtine. Mi-e teamă că într-o zi 

o să răspund la numele Petru. 

x 


Între primăvară si iarnă 
explodează 
culturi microbiene. 


Bube dulci, herpes 
pe buzele 

fetelor tinere. 

Riul sună în cap, 
urmărindu-l sub pod 
Vuiet, vuiet 

pasărea de 1,80 

95 kg teapana 

in pietris. Curentul 
prin penele negre si lucioase, 
ciocul galben atîrnă” 
deasupra bulboanei. 

Requiem 


Chiar atît de extatic 
nu, 

trag draperiile 

mă inundă 


puietul care-și cere hrana. 

Jurnal 


E mişcarea continuă şi munca 

din moment în moment și de la zi la zi. 

De aici tot mai adînc, pînă la nivelurile subtile. 
Apoi din nou aici. Diminetile devreme 

zmeul zboară pe cale. Și e numai apă, 

numai păsări, scoarță si tufis: las doar 
mişcarea continua si munca 

din moment in moment si de la zi la zi. 

Nu mai explic la nimeni nimic 

Mă ascund de tăvăleală 

şi de zgomotul subit care apare între oameni. 
Respirație gi iar respiraţie : ce se întîmplă 

se întîmplă pentru prima oară. Fără recunoaștere : 
Fără vorbărie. 

Nu mai explic la nimeni nimic. 


Acum trece mai departe ziua 
fluturelui orb ce muşcă din oțet. 
Scurta durere ridică întrebări 
despre o stare sau alta, cum va fi. 
(Deosebiri, viata lină în case 

şi în afara lor, concret, acid 

dar mai departe în forță liniște. 
Aduc înapoi ce fuge, natural. 
Ramin așa, gustul ce vine 

e doar un gust, forfota plantelor 
şi-a apei, a păsărilor şi-a prafului, 
furia insectelor cînd transmit 

cît mai degrabă informaţia ; e gust.) 


Sînt treaz, dar nimic nu stă în paza mea. 


Îndemn pe unii să facă semne 
şi toți să aibă milă de neputincioşi. 

Doamnele cinice specializate în boli terminale 
au ochii ușor iesiti din orbite 

şi fac glume medicale (ni se spune că ăsta 
e schepsisul, că așa se învață) 

vrăbiile, aproape sub mașină 

se luptă pe o semilună 

de covrig, în două tabere 

la un capăt și la celălalt 

ciugulesc, pe rînd, din miez. 

Iar salvarea oricum trece 

în viteză pe lingă noi. 

Văd cu coada ochiului fata 

care pusese un pic piciorul pe zebră 

că răsuflă ușurată 

şi-apoi se uită imediat în jur 


Va fi o zi foarte lungă — 

şi sigur nu despre ce 

vreau eu să fie. 

Va fi un an lung, și-n el 

un an de viață tăcută 

nu cum ag vrea eu să fie, sigur, 

dar o zi foarte lungă - 

în care soarele o să ardă cumplit 

iar pe asfaltul topit 

puii de pisică să se plimbe. 

De-a dura, într-o tăcere lungă 
lungă de tot, norul umflat, el singur 
deasupra capului s-ajungă, 

cu duhul dereglării, 

cu scamatorii cotidiene. 

Ce faci - o ridică 

pe doamna din praf deasupra străzii, 
o ascultă o clipă și-apoi o prăvale 


hat prin curți, mai departe prin bălării. 


În grădina de vară a unui domn 
o linguriţă amestecă în ceasca, 
fetita-si racoreste picioarele cu-n 
furtun. 

E albastru cerul - e albastru 

şi lumina e albă după ploaie - 
plasele cu zarzavaturi în 

mina aspră a babei 

şi vîntul risipeşte aroma 

cafelei în toate direcţiile. 

Miriade de sori — steaua neagră - o strălucire 

scurtă și solidă în beznă - apoi în bezna dinăuntru 

e mut - televizorul aprins pentru somn, becul aprins 
pentru frică 

si fosgaiala în legătură cu presupusii — cu tertii - 
apoi gura mare de carne înghite carne - 

Tu stai singur în cutie cu dinții — 

Tu stai singur în cutie cu mama 

şi din mama emană victima 

şi din tine emană victima. 


Andrei Doboş are ochiul celui care respiră nemișcat, dar 
imers într-o complicatio cosmică. Personajul poemelor 
e lumea deja dintotdeauna trecută, „cu ramuri mici şi 
strimbe“. Însă trucurile acesteia — cinematice, dereglante 
nu au cum sa tina căci în inima ei, inevitabil, se întinde 
the view from nowhere. Vlad Moldovan 


Inevitabil, Andrei Dobos este printre cei mai buni poeți 
ai momentului: bucolic într-o epocă tehno, diarist con- 
ştiincios într-un timp al sincopei. Eroul poemelor sale ~ si 
îmi convine asta - are gratia unui prof de ştiinţe naturale 
altoită cu înțelepciunea unui mandarin. Ștefan Manasia 


Înarmat cu o cameră video sofisticată, Andrei Doboş trans- 
pune noaptea pe hîrtie ceea ce filmează: scene uimitoare din 
acest uriaș decor urban pe lingă care noi, oamenii grăbiţi, 
trecem zilnic uitînd pe ce lume trăim. Citind Inevitabil ai 
senzaţia că deasupra ta planează primejdia, că acum-acum 
o să ne ia tornada pe toţi şi-o să ne arunce undeva departe. 
Este inevitabil că apocalipsa ne poate surprinde - pe unii, 
pe cei mai norocosi - intinsi în pat, ascultind Philip Glass şi 
citind poeme de Andrei Doboş. V. Leac 

